CELEX: 62011TN0463
Language: lt
Date: 2011-08-23 00:00:00
Title: Byla T-463/11: 2011 m. rugpjūčio 23 d. pareikštas ieškinys byloje Dectane prieš VRDT — Hella (DAYLINE)

8.10.2011   
            
            
               LT
            
            
               Europos Sąjungos oficialusis leidinys
            
            
               C 298/28
            
         2011 m. rugpjūčio 23 d. pareikštas ieškinys byloje Dectane prieš VRDT — Hella (DAYLINE)
   
   (Byla T-463/11)
   2011/C 298/53
   Kalba, kuria surašytas ieškinys: vokiečių
   
      Šalys
   
   
      Ieškovė: Dectane GmbH (Leipcigas, Vokietija), atstovaujama advokatų P. Ehrlinger ir T. Hagen
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Hella KGaA Hueck & Co. (Lipštatas, Vokietija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą 2011 m. birželio 15 d. VRDT pirmosios apeliacinės tarybos sprendimą;
            
         
               —
            
            
               priteisti iš įstojusios į bylą šalies visas bylinėjimosi išlaidas, įskaitant tas, kurios buvo patirtos apeliacinėje procedūroje.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas DAYLINE 11 klasės prekėms — paraiška Nr. 7 070 238
   
      Prekių ženklo ar žymens, kuriuo remtasi per protesto procedūrą, savininkė: Hella KGaA Hueck & Co.
   
   
      Prekių ženklas ar žymuo, kuriuo remiamasi: žodinis nacionalinis prekių ženklas „Ledayline“ 11 klasės prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: panaikinti Protestų skyriaus sprendimą ir atmesti Bendrijos prekių ženklo paraišką.
   
      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas, nes nėra pavojaus supainioti nagrinėjamus prekių ženklus.